এতিয়া ওপৰত উদাহৰণ হিচাপে উল্লেখ কৰা চৰিত্ৰসমূহৰ এক নিকট বিশ্লেষণ কৰিবলৈ চেষ্টা কৰোঁ, চুটি ছবিখনৰ যুৱকজনৰ দেহত, সেই বিধৱা নাৰীগৰাকীৰ দেহত অথবা সেই প্ৰবক্তাৰ দেহত যৌৱন আছে, স্বাভাৱিকতে প্ৰাকৃতিক ভাবে তেওঁলোকৰ দেহত জৈৱ-ৰাসায়নিক প্ৰক্ৰিয়াসমূহৰ প্ৰভাৱত যৌন হ'ৰমনৰ ক্ৰিয়া হ'বই, এইখিনিতে বহুতেই ক'ব বিচাৰিব যে নিজে সংযমী হলে আৰু আত্মনিয়ন্ত্ৰণ থাকিলে তেনে অনৈতিক কাৰ্যত লিপ্ত হোৱাৰ পৰা নিজকে বাৰণ কৰিব পাৰি, লগতে হয়তো অন্য দহজন আদৰ্শৰ উদাহৰণ দিব যাৰ দেহত যৌৱন থকা স্বত্বেও নিজকে সংযমী কৰি কেতিয়াও তেনে কাৰ্যত লিপ্ত নোহোৱাকৈ ৰাখিছে, কিন্তু এইখিনিতে প্ৰশ্ন উত্থাপন হয় যে সেই দহজনে পাৰিলে বুলিয়েই সেই দৈহিক অথবা জৈৱিক দাবীক সাধাৰণভাৱে সকলোৱেই দমন কৰিব পাৰিবই লাগিব বুলি দাবী কৰাটো যুক্তিসংগত হ'ব নে? ধৰি লোৱা হ'ল যে চুটি ছবিখনৰ যুৱকজন আৰু তেওঁৰ সহকৰ্মী গৰাকী আৰ্থিকভাৱে স্বাৱলম্বী, তেওঁলোক পৰস্পৰৰ অনুমতি সাপেক্ষে আৰু সকলোধৰণৰ স্বাস্থ্যজনিত বৈজ্ঞানিক সাৱধানতা আৰু সচেতনতা অৱলম্বন কৰি যৌন কাৰ্যত লিপ্ত হৈছে একমাত্ৰ একঘেমীয়া জীৱনটোত অলপ যৌন সুখ লোৱাৰ স্বাৰ্থতেই, আৰু তেওঁলোকৰ সেই মিলনৰ উদ্দেশ্য কোনো অবৈধ সন্তান জন্ম দিয়াৰ বাবে নহয় আৰু সেই বিষয়কলৈ দুয়োজন সচেতন, গতিকে তেওঁলোকৰ সেই যৌনসম্পৰ্কৰ পৰা সমাজৰ কি হানি হব পাৰে, একমাত্ৰ পূৰ্বনিৰ্ধাৰিত সংস্কাৰক আঘাতহনাৰ বাদে? সাধাৰণতে আহি পৰা যুক্তি এটা এনে হব যে তেওঁলোক কিয় বিবাহপাশত আৱদ্ধ হৈ নল'লে যদি যৌন সুখ উপভোগ কৰাৰ মানসিকতা আহিছিলেই, কিন্তু যদিহে তেওঁলোকে তেতিয়াই বিবাহৰ কথা ভাবিব নোৱাৰে, আৰু অলপ কৰ্মজীৱনত সুপ্ৰতিষ্ঠিত হৈ ল'ব বিচাৰে, আনহাতেদি কেৱল যৌন সুখ লোৱাৰ স্বাৰ্থতে বিবাহপাশত সোমোৱাটো জানো গ্ৰহণযোগ্য হ'ব?
সেই বিধৱা নাৰীগৰাকীওটো সাধাৰণ এগৰাকী মানৱী, তেওঁৰো নিশ্চয় জৈৱিক তাড়না থাকিব, হ'ব পাৰে অন্য কোনো বিধৱা নাৰীয়ে সমাজৰ ভয়ত নিজকে সংযমী কৰি জীৱনভৰ নিজকে বঞ্চিত কৰি ৰাখিলে মানৱ জীৱনৰ অন্য এক সুখৰ পৰা, কিন্তু সেই সংযম প্ৰতিগৰাকী নাৰীৰ মাজত থাকিব লাগিবই বুলি জানো দাবী কৰিব পাৰি? আনহাতেদি যদিহে সেই বিধৱা নাৰীগৰাকীয়ে কোনো ধৰণৰ সামাজিক বিশৃংখলতা সৃষ্টি নকৰাকৈ যৌন পৰিতৃপ্তি লভে তেন্তে সেয়া জানো শাস্তিযোগ্য অপৰাধ হ'ব?
ধৰাহল সেই প্ৰবক্তাজন আৰু তেওঁৰ প্ৰেয়সী দুয়োজন কৰ্মসূত্ৰে দূৰে দূৰে থাকে, কেইবছৰমান পিছত তেওঁলোক বিবাহপাশত আৱদ্ধ হোৱাৰ সিদ্ধান্ত লৈছে, কৰ্ম জীৱনৰ ধামখুমীয়াৰ মাজতে তেওঁলোক বহুদিনৰ বিৰতিত লগ হোৱাৰ কথা বিবেচনা কৰি এখন হোটেলৰ এটা বন্ধ কোঠাত মিলিত হল, য'ত প্ৰবক্তাজনৰ ছাত্ৰ-ছাত্ৰীয়ে দেখা নাপাই, তেনেস্থলত সেই বন্ধ কোঠাটোৰ ভিতৰলৈ কেমেৰা নি, সেই প্ৰবক্তাজনক লম্পট আখ্যা দিয়াটো জানো নৈতিক হ'ব? মিডিয়াৰ এনে 'মৰেল প'লিছিং' জানো গ্ৰহণযোগ্য?
এই লেখাটোৰ যোগেদি অবাধ, বিশৃংখল যৌনতাক উদগনি দিব বিচৰা হোৱা নাই, কাৰণ এই কথা সত্য যে ধৰ্ষণ, যৌন-নিৰ্যাতন, যৌনৰোগ আদিৰ মূলতে হ'ল বিশৃংখল যৌনতা আৰু যৌনতা কেন্দ্ৰিক অপৰাধ প্ৰৱণতা, তথাপিও আজিৰ তাৰিখতো ভাৰতীয় সমাজ ব্যৱস্থাত যৌনতাক যি হীন দৃষ্টিৰে চোৱা হয় আৰু ব্যক্তিস্তৰত দমন কৰি ৰাখিবলৈ চাপ প্ৰয়োগ কৰা হয় সেয়াও কিন্তু গ্ৰহণযোগ্য নহয়। যৌনতা মানৱ জীৱনৰ এনে এক আওকাণ কৰিব নোৱাৰা অংশ যে কেৱল পৰ্ণগ্ৰাফী নিষিদ্ধ কৰি অথবা বোৰ্খা পিন্ধাই ইয়াক দমন কৰিবলৈ চেষ্টা কৰাটো এক বাতুলামিৰ বাদে অন্য একো নহয়। আমাতকৈ উন্নত পশ্চিমীয়া বহুতো দেশত মুক্ত যৌনতাৰ প্ৰচলন আছে, অৱশ্যে এই মুক্ততাৰ অৰ্থ অবাধ যৌনতা নহয়, এইটো নহয় যে এই দেশবোৰত যৌন-অপৰাধ সংঘটিত নহয়, কিন্তু অৱশ্যেই আমাৰ দেশৰ তুলনাত কম আৰু জন্মৰ হাৰো নিয়ন্ত্ৰিত। ভাৰতৰ দৰে দেশত য'ত এতিয়াও জন্মনিৰোধ ব্যৱস্থা অথবা সুৰক্ষিত যৌন সম্পৰ্কৰ ওপৰত প্ৰায়ভাগ জনসাধাৰণৰ পৰ্যাপ্ত জ্ঞান নাই, তেনেস্থলত পশ্চিমীয়া দেশসমূহত যি ধৰণেৰে যৌনতাক গ্ৰহণ কৰা হয় সেই একে ধৰণৰ দৃষ্টিভংগীৰে আমাৰ দেশতো গ্ৰহণ কৰাটো স্বাভাৱিকতেই বিপদজনক হ'ব। আমাৰ দেশত যদিও মাধ্যমিক পৰ্যায়তেই যৌন শিক্ষাক বিজ্ঞানৰ পাঠ্যপুথিত অন্তভূক্ত কৰা হৈছে তথাপিও সৰহসংখ্যক বিদ্যালয়তেই কৈশোৰ কাল কেন্দ্ৰিক জটিলতাক বিজ্ঞানসন্মতভাৱে অনুধাৱন কৰি সেই শিক্ষা প্ৰদান কৰা নহয়, অৱশ্যে এই বিষয়ত শিক্ষক সকলক পৰ্যাপ্ত প্ৰশিক্ষণ প্ৰদান কৰাটোও অতি জৰুৰী। যৌনতা হল প্ৰকৃতি প্ৰদত্ত এক অনুভৱ, পৰিশীলিত আৰু বিজ্ঞানসন্মতভাৱে যৌনতাৰ উদাৰ গ্ৰহণযোগ্যতাই কেতিয়াও ব্যক্তি জীৱনত অথবা সমাজ জীৱনত ঋণাত্মক প্ৰভাৱ পেলাব নোৱাৰে।
← অৰুণ খুৰা (সমাদৃতা গোস্বামী)
-অমুকা নপতা ফুকনৰ এবকলা বদহজমী ভাচন-(- লিখন নীল কোঁৱৰ)
তেতিয়াৰ দৰেই এতিয়াও (তুলিকা নিৰ্মলীয়া)
ক্ৰিপ্টোকাৰেন্সী (Cryptocurrency) কি আৰু ই কেনেদৰে কাম কৰে?
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
